কলকাতার বুকে চলবে রঙিন ট্যাক্সি

কলকাতা: তিলোত্তমার ঐতিহ্য হলুদ রঙের ট্যাক্সি (Yellow Taxi)। তবে চলতি বছর ফেব্রুয়ারি মাসের মধ্যে কলকাতার (Kolkata) বুক থেকে উধাও হওয়ার পথে প্রায় আড়াই হাজার ট্যাক্সি। হলুদ ট্যাক্সি কলকাতাবাসীর স্মৃতি থেকে মলিন হওয়ার আগেই সুখবর দিল রাজ্য সরকার। সদ্য জারি হওয়া এক নোটিফিকেশনে উদ্যোক্তাদের অনুরোধে সাড়া দিয়ে চুক্তিবদ্ধ গাড়ি হিসেবে নিবন্ধিত হালকা যাত্রীবাহী গাড়ির জন্যও অন্যান্য রঙের অনুমতি দেওয়া প্রয়োজন বলে মনে করছে সরকার।

আরও একটি ভালো খবর। পশ্চিমবঙ্গের ঐতিহ্য এই হলুদ ট্যাক্সি চালু রাখার জন্য বিভিন্ন সংস্থা উদ্যোগী ভূমিকা নিয়েছে। রাজ্যের পরিবহন সচিব ডঃ সৌমিত্র মোহন এই সংক্রান্ত একটি নোটিশ জারি করেছেন।

আরও পড়ুন: কুয়াশার চাদরে আচ্ছন্ন কলকাতা সহ রাজ্য, হবে কি তাপমাত্রার হেরফের!

উল্লেখ্য, পশ্চিমবঙ্গ মোটর বিধিমালা, ১৯৮৯-এর বিধি ২৭০(২) অনুযায়ী, কোনও ফার্ম বা ব্যক্তি, ৩০ দিনে ২০ বা তার বেশি ট্যাক্সির রেজিট্রেশন করতে চায়, তাহলে তাঁদের পছন্দের যে কোনও রঙের নিবন্ধন করতে পারে এবং পরিবহণ বিভাগ থেকে নকশার পূর্বলিখিত অনুমোদন সাপেক্ষে তাদের চিহ্ন বা গ্রাফিতি বা রুফটপ বোর্ড ঠিক করার অনুমতি দেওয়া হবে। ফলত, কলকাতার বুকে দেখা মিলবে রঙিন ট্যাক্সি। তিলোত্তমার মুকুটে জুড়বে নয়া পালক।

বর্তমানে অনলাইন ক্যাবের দৌরাত্ম্যের যুগে শহরের পুরনো পরিচয় হারিয়ে যেতে বসেছিল। তবে এমনটা হলে এবার সেই পুরনো ‘বাহন’ ট্যাক্সির প্রতি বাড়বে আমজনতার আকর্ষণ। রাজ্যের লক্ষ্মী লাভতো বটেই, টিকে থাকবে কল্লোলিনীর পুরোনো ঐতিহ্য। নতুনের সঙ্গে পুরনো আমলের হলুদ ট্যাক্সিও কি টিকে থাকবে শহরেত বুকে? আশায় কলকাতাবাসী।